Bob McGrath

Robert Emmet «Bob» McGrath (1932–2022) var en amerikansk skuespiller, regissør, musiker og barnebokforfatter. Fra 1987 til 2022 var han kunstnerisk leder for teaterkompaniet Ridge Theater, som han hadde vært med på å starte. Han var særlig kjent for sitt arbeid i Sesame Street gjennom flere tiår.

Kunstnerisk virke 
På 1960-tallet samarbeidet McGrath tett med Mitch Miller, som var en sentral skikkelse i USAs musikkbransje på den tiden. Gjennom fire sesonger – fra 1960 til 1964 – var McGrath en av de faste sangerne i Millers programserie Sing Along with Mitch på TV-kanalen NBC. Han medvirket også som sanger på Walt Kellys album Songs of the Pogo.

På midten av 1960-tallet gjorde McGrath karriere i Japan med en rekke plateutgivelser der han fremførte folkeviser og ballader fra ulike land, deriblant irske folkesanger, på japansk.

Fra 1969 til 2016 var McGrath et fast medlem av staben som opptrådte i Sesame Street, der han spilte rollen som «Bob Johnson». De fleste av de faste figurene som opptrer i Sesame Street er teaterdukker, og ingen menneske-roller har vært en del av programserien lenger enn rollene til McGrath og Loretta Long; Long spilte rollen som «Susan Robinson» i programmet. McGrath var tilbake i Sesame Street i 2019, i jubileumsepisoden Sesame Street's 50th Anniversary Celebration.

Gjennom 38 år deltok McGrath i den årlige TV-innsamlingsaksjonen Telemiracle, som ble sendt av kanalen CTV i den canadiske provinsen Saskatchewan. Den siste gangen han medvirket i programmet, i 2015, fremførte de andre deltagerne en hyllest til ham. I 2018 gjorde han en gjesteopptreden i Telemiracle. Den 3. mars 2006 ble han hedret for denne innsatsen da han mottok en Commemorative Medal for the Centennial of Saskatchewan; medaljen ble overrakt av Lieutenant Governor of Saskatchewan, Lynda Haverstock. He was given the Saskatchewan Distinguished Service Award in 2013 by the Premier of Saskatchewan, Brad Wall.

Fra Variety Children's Charity Telethon in British Columbia mottok han prisen «Distinguished Service Award» for sitt veldedighetsarbeid gjennom flere tiår.

McGrath skrev en rekke barnebøker. Blant de mest kjente er Uh Oh! Gotta Go! (1996) og OOPS! Excuse Me Please! (2006).

I 1995 ble han tildelt et stipend fra stiftelsen Foundation for Contemporary Arts Grants to Artists Award.

McGraths album Sing Me a Story ble nominert til Independent Music Awards i kategorien «Årets barneplate».

Referanser

Eksterne lenker
 

Skuespillere fra USA
Stemmeskuespillere fra USA
personer fra Ottawa i Illinois